Musée d'Art Moderne de la Ville de Paris

Musée d'Art Moderne de la Ville de Paris (, (Inggris Museum of Modern Art of the City of Paris) punika satunggaling musiyum seni ingkang katujokaken ing babagan seni abad kaping 20. Museum punika dumunung ing 11 Avenue du Président Wilson ing arondisemen ke-16 Paris.

 Deskripsi 
Museum punika dumunung ing sisih wétan Palais de Tokyo ingkang dipunyasa saperlu Pameran Seni dan Teknologi Internasional 1937. Museum punika dipunresmikaken taun 1961. Koleksinipun ngambah sakitar 8.000 karya ingkang nggambaraken manèka jinis seni abasd 20, lan ugi pameran monografis lan tematis kanthi tema seni masa punika. Pameran sawatara dipunadani saben 6 minggu.

 Koleksi 
Koleksi musiyum ngambah karya-karya damelanipun Pablo Picasso, Henri Matisse, Raoul Dufy, Maurice de Vlaminck, Georges Rouault, Fernand Léger, Georges Braque, Francis Picabia, Amedeo Modigliani, Giorgio de Chirico, Kees van Dongen, Pierre Bonnard, Chaïm Soutine, André Derain, Suzanne Valadon, Maurice Utrillo, Robert lan Sonia Delaunay, František Kupka, Juan Gris, Hans Bellmer, Jean Fautrier, Jean Arp, Alberto Giacometti, Yves Klein, lan Pierre Soulages.

 Pameran 
 Robert Rauschenberg: 1968, Ouevre de 1949 à 1968
 Andy Warhol: 1970, Rétrospektive
 Wolf Vostell: 1974, Environments/Happenings 1958-1974
 John Heartfield: 1974, Photomontages
 Hannah Höch: 1976, Rétrospective,
 Nam June Paik: 1978/1979, Rétrospective
 Gregor Schneider: 1998
 Jean-Michel Basquiat: 2010/2011
 1998: Gregor Schneider: La maison morte u r 1985–1998
 15 Oktober 2010 - 30 Januari 2011: Museum punika badhé ngawontenaken paninjauan tumrap karya pelukis asal New York, Jean-Michel Basquiat.

 Prastawa taun 2010 
Tanggal 20 Mèi 2010, musiyum punika nglapuraken panyolongan ing wayah ndalu tumrap 5 lukisan saking koleksinipun. Lukisan-lukisan ingkang ical inggih punika Le pigeon aux petits pois déning Pablo Picasso, La Pastorale déning Henri Matisse, L'Olivier Près de l'Estaque déning Georges Braque, La Femme à l'Éventail déning Amedeo Modigliani lan Nature Morte aux Chandeliers déning Fernand Léger lan gadhah aji  (). Sawijining cendhela kapecahaken lan rekaman CCTV nedahaken wontenipun tiyang kakung kanthi topeng ingkang nyolong lukisan-lukisan mau. Pihak berwenang nduga ingkang nyolong punika piyambakan. Tiyang kakung punika kanthi ngati-ati nguculi lukisan mau saking bingkainipun, ingkang dipuntilaraken wonten mrika.

Prastawa punika dipunslidhiki déning Brigade de Répression du Banditisme, ékan mirunggan Pulisi Perancis. Dereng jelas kénging punapa sistem alarm wonten ing musiyum punika gagal ndheteksi prastawa punika, staf namung mangertosi bilih nalika rawuh dhateng musiyum saderengipun tabuh 07.00. Museum punika dipuntutup tanggal 20 Mèi 2010 kanthi alasan "prakawis teknis". Prastawa punika ndherekaken pencurian senilai $162 juta tumrap karya-karya ageng déning Cezanne, Degas, Van Gogh lan Monet saking Foundation E.G. Bührle ing Zurich wulan Fèbruari 2008 lan dados salah satunggaling prastawa ing donya seni ingkang paling ageng ing sajarah (dhedhasar aji lukisan). "Pencurian" punika jejuluk minangka "pencurian abad punika". Pelelang Perancis lan présidhèn Association du Palais de Tokyo, Pierre Cornette de Saint-Cyr, maringi komentar bilih "5 lukisan punika boten saged dipunsade, dados para pencuri, tuan, tiyang-tiyang ingkang bodho, wangsulaken lukisanipun sapunika." Nanging, lukisan punika saged dipun-ginakaken minangka alesan kanggé manéka operasi ilegal, kados penyelundupan senjata lan usada.

 Uga delengen 
 Pratélan Museum ing Paris

 Cathetan suku 

 Pranala njaba 

 Museum website
 City of Paris portal  

Kategori:Musiyum
Kategori:Musiyum ing Prancis